শোকত বিহ্বল হৈ পিতৃ-মাতৃৰ হৃদয়ে পুত্ৰৰ স্মৰণ-চিনেৰেই কিঞ্চিৎ শান্তি লভিবৰ বাঞ্ছা কৰিলে। সন্দিকৈ ডাঙৰীয়াই চৰ্কাৰৰ ঘৰ আৰু অসম সাহিত্য সভাৰ লগত লিখা-লিখি কৰি কেইজনমান বিশিষ্ট লোকেৰে এখনি বিশ্বস্ত-সভা [Trust Board] গঠন কৰিলে। আৰু সেই সভাৰ হাততে, দুয়োটি ল'ৰাৰ স্মৃতি-ৰক্ষাৰ অৰ্থে তলত লিখা চৰ্ত্তেৰে ৩০,০০০ টকা দান কৰিলেঃ
[১] এই টকা অসমীয়া ভাষাৰ চৰ্চা, উদ্গনি আৰু উন্নতিৰ অৰ্থে ভাঙিব লাগিব; [২] ইয়াৰ ১৫ হেজাৰ টকাৰে 'চন্দ্ৰকান্ত ইনষ্টিটিউট্' নামদি এটা সভা-ঘৰ সাজিব লাগিব; [৩] বাকী টকা সুতলৈ লগাই সেই সুতেৰে 'চন্দ্ৰকান্ত অভিধান' নাম দি অসমীয়া ভাষাৰ এখন অভিধান সঙ্কলন কৰি ছপাব লাগিব; [৪] অভিধানৰ পাছত, সেই টকাৰ সুতেৰেই 'ইন্দ্ৰকান্ত বুৰঞ্জী' বুলি, অসম দেশৰ নতুনকৈ এখন বুৰঞ্জী উলিয়াব লাগিব। আৰু [৫] তাৰ পাছত এই দুখন গ্ৰন্থৰপৰা উৎপন্ন হোৱা টকা আৰু দানৰ টকাৰ সুত, 'বিশ্বস্ত-সভাৰ' আদেশ মতে দান-পত্ৰৰ [Trust Deed] উদ্দেশ্যলৈ লক্ষ্য ৰাখি, অসম সাহিত্য সভাই অসমীয়া ভাষা আৰু সাহিত্যৰ উন্নতিৰ অৰ্থে খৰচ কৰি থাকিব। দান-পত্ৰৰ সাৰাংশ তলত দিয়া হ'লঃ
Whereas the donor is desirous of perpetuating the memory of his two beloved deceased sons, named Chandrakanta Handiqui, and Indrakanta Handiqui, and for the purpose, is willing to create a Trust Fund by making a donation of Rs. 30,000 (thirty thousand) to be called the 'Chandrakanta-Indrakanta Memorial Endowment Fund' and to be used for the advancement of the Assamese language in the manner herein specified, and whereas the Trust Board and the Assam Sahitya Sabha have accepted the proposal of the donor, and are willing to act in this behalf and help and accomodate the donor in carrying out the objects of his donation ............... it is hereby declared that the object of hte Trust shall be the cultivation, encouragement and improvement of the Assamese language and for that purpose the donor hereby makes a donation of Rs 30,000/- (Thirty thousand) out of which a sum of rupees fifteen thousand shall be utilised in constructing a suitable house to be called the 'Chandrakanta Institute' .............. and the balance rupees fifteen thousand shall be invested in 6% Bonds of which interest shall be used in compiling and publishing an Assamese Dictionary to be named 'Chandrakanta Abhidhan'. After the completion of this dictionary, the interest shall be used in publishing a History of Assam to perpetuate the memory of Indrakanta.
ওপৰত কোৱা চুক্তিমতেই যোৰহাট নগৰৰ মাজ ঠাইত সাহিত্য সভাৰ নিজা মাটিত 'চন্দ্ৰকান্ত ইন্ষ্টিটিউট্' নামেৰে, সাহিত্য-চৰ্চাৰ অৰ্থে থিতাপিকৈ এটি সভা-ঘৰ সজা হ'ল। ৰায়বাহাদুৰ ডাঙৰীয়াই সুকীয়াকৈ ধন ভাঙি সেই ঘৰকে চকী, মেজ আৰু বিজুলী বন্তিৰে আটোম-টোকাৰিকৈ সজাই-পৰাই দিছে। তদুপৰি তেখেতে তাত ইন্দ্ৰকান্তৰ এখনি সৰু পট আৰু চন্দ্ৰকান্তৰ জীৱন্ত আকাৰৰ ডাঙৰ তৈল-চিত্ৰ [oil painting] এখনো অঁৰাই দিয়ে। ১৯২৬ ছনৰ ২ ডিচেম্বৰ তাৰিখে, ৰাইজৰ বিপুল হৈ-ধবনিৰ মাজত এই সাহিত্য-মন্দিৰৰ দুৱাৰ মেলা উৎসৱত অসমৰ গভৰ্ণৰ চাৰ্ জন্ কাৰ্ বাহাদুৰে কৈছিল,
No more suitable method could have been found by any Assamese father for honouring the memory of his Assamese sons; and I have no doubt, willing and able workers will always be forthcoming to assist in carrying out the benefactor's wish, and that the Institute should become a great centre of Assamese culture.
এই 'চন্দ্ৰকান্ত অভিধানে'ই অসমীয়া ভাষাৰ তৃতীয় অভিধান। ই 'হেমকোষ'তকৈ ৩২ বছৰৰ পাছত ওলাইছে। ইয়াৰ সঙ্কলনৰ কাম ১৯২৪ ছনৰ ছেপ্তেম্বৰ মাহত আৰম্ভ হৈ ১৯৩৩ ছনৰ ফেব্ৰুৱাৰী মাহত অন্ত হৈছে। 'হেমকোষে'ই ইয়াৰ ঘাই ধৰণী, আৰু তাৰ বিধানমতেইহে ইও চলিবলৈ যত্ন কৰিছে। ক'ৰবাত কোনো কথাত কিবা অমিল ঘটিছে যদিও, তাতো 'হেমকোষ'ৰ মতৰ উল্লেখ আছে।।
